Five corona patients including 70-year-old man recover in Jabalpur
Five corona patients including 70 year old man recover in Jabalpur
-मेडिकल के सुपर स्पेशलिटी हॉस्पिटल से डिस्चार्ज, घर लौटे
Updated: 10 May 2020, 11:40 PM IST
जबलपुर. शहर में पांच और लोगों ने कोरोना से जंग जीत ली है। इसमें 70 वर्षीय वृद्ध सहित कोरोना हॉट स्पॉट क्षेत्र के चार व्यक्तिशामिल हैं। जांच में कोरोना पॉजिटिव मिलने पर इन्हें नेताजी सुभाषचंद्र बोस मेडिकल कॉलेज के सुपर स्पेशलिटी हॉस्पिटल में भर्ती कराया गया था। लगातार दो रिपीट टेस्ट में निगेटिव मिलने के बाद रविवार को पांचों लोगों को डिस्चार्ज कर दिया गया। इसमें सराफा-दरहाई निवासी 70 वर्षीय जगदेव सिंह, चांदनी चौक निवासी 27 वर्षीय रफज जहां, 20 वर्षीय फरहीन अंजुम, 27 वर्षीय मोहम्मद अरशद अंसारी और मंडला जिला के बिछिया निवासी 20 वर्षीय धर्मेंद्र सिंह शामिल है। धर्मेंद्र सिंह और जगदेव सिंह को 20 अप्रैल को पॉजिटिव पाया गया था। उसके बाद से दोनों कोविड वार्ड में भर्ती थे। दोनों करीब 20 तक चले उपचार के बाद स्वस्थ हुए। बाकी तीन संक्रमित 15 दिन में स्वस्थ्य हो गए। डिस्चार्ज होने के बाद सभी को एम्बुलेंस से घर भेजा गया। इन्हें अभी 14 दिन का होम क्वारंटीन किया गया है।
स्वस्थ होकर अस्पताल से बाहर आने के बाद 70 वर्षीय जगदेव ने डॉक्टर के प्रयास और उपचार को बेहतर बताया। मोहम्मद अरशद अंसारी ने कहा कि उन्हें कोविड वार्ड में कोई परेशानी नहीं हुई। डॉक्टर काफी मेहनत कर रहे है। अच्छा ट्रीटमेंट कर रहे है। फरहीन और रफज ने बताया कि कोरोना से डरने की जरूरत नहीं है। लेकिन, सावधानी जरूरी है।
covid-19 : वेबीनार से करेंगे मानसिक समस्या का समाधान